След битката при Курск Рокосовски е произведен в звание генерал-полковник, а след 3 месеца – в армейски генерал. Славата му се разнася по всички фронтове, става широко известен и на Запад като един от най-талантливите съветски военачалници. Рокосовски има огромна популярност и сред войниците, които го наричат „нашия Суворов“ и даже Сталин двукратно му се извинява за страданията в затвора.